sagorsarker/bangla-wikipedia huggingface dataset:
বেন ডাঙ্ক

বেন রবার্ট ডাঙ্ক (জন্ম: ১১ মার্চ, ১৯৮৭) কুইন্সল্যান্ডের ইনিসফেল এলাকায় জন্মগ্রহণকারী পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য বেন ডাঙ্ক ঘরোয়া ক্রিকেটে তাসমানিয়ান টাইগার্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলছেন্ এছাড়াও তিনি উইকেট-কিপার হিসেবেও দক্ষ।
অস্ট্রেলীয় আন্তঃরাজ্য ক্রিকেট প্রতিযোগিতায় কুইন্সল্যান্ড বুলসের হয়ে খেলার পর তাসমানিয়ান টাইগার্সের সাথে চুক্তিবদ্ধ হন। ডিসেম্বর, ২০০৯ সালে কুইন্সল্যান্ডের টুয়েন্টি২০ দলে তার অভিষেক ঘটে। ছয় খেলায় ৯৯ বলে ১৪২ রান করেন। তন্মধ্যে ৪০ বলে অপরাজিত ৭০ রানের ইনিংস উল্লেখযোগ্য। অক্টোবর, ২০১০ সালে শেফিল্ড শিল্ডে প্রথমবারের মতো কুইন্সল্যান্ডের প্রতিনিধিত্ব করেন।
২০১২ সালে তাসমানিয়ান টাইগার্স দলে স্থানান্তরিত হন। ১৮ অক্টোবর, ২০১৪ তারিখে কুইন্সল্যান্ডের বিপক্ষে ঘরোয়া একদিনের প্রতিযোগিতায় অপরাজিত ২২৯ রান সংগ্রহ করেন। এরফলে ডেভিড ওয়ার্নারের ১৯৭ রান অতিক্রম করে অস্ট্রেলীয় ক্রিকেটে প্রথম দ্বিশতক হাঁকান তিনি। ২০১৪ সালে ইন্ডিয়ান প্রিমিয়ার লিগে মুম্বই ইন্ডিয়ান্স দলে প্রতিনিধিত্ব করছেন তিনি।
৫ নভেম্বর, ২০১৪ তারিখে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষেক ঘটে তার।
কাগিসো রাবাদা

কাগিসো রাবাদা (জন্ম: ২৫ মে, ১৯৯৫) জোহানেসবার্গের গটেংয়ে জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলে খেলার পাশাপাশি ঘরোয়া ক্রিকেটে লায়ন্সের প্রতিনিধিত্ব করছেন। দলে তিনি মূলতঃ ডানহাতি ফাস্ট বোলার। পাশাপাশি বামহাতে ব্যাটিং করতে অভ্যস্ত তিনি।
ডিসেম্বর, ২০১৩ সালে সিএসএ প্রভিন্সিয়াল ওয়ান-ডে কম্পিটিশনে গটেংয়ের সদস্য হিসেবে বর্ডারের বিপক্ষে তার প্রথম-শ্রেণীর ক্রিকেটে অভিষেক ঘটে। ২০১৩ সালে ম্যাট্রিকুলেশন শেষ করে সেন্ট স্টিথিয়ান্স বয়েজ কলেজে অধ্যয়ন করছেন।
২০১৪ সালের আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা অনূর্ধ্ব-১৯ দলের অন্যতম সদস্য ছিলেন তিনি। ঐ প্রতিযোগিতায় দক্ষিণ আফ্রিকা শিরোপা জয় করে। ওভারপ্রতি ৩.১০ রান দিয়ে ১৪ উইকেট নিয়ে প্রতিযোগিতার দ্বিতীয় সর্বোচ্চ উইকেট শিকারী হন তিনি। এছাড়াও তিনি অস্ট্রেলিয়া এ-দলের বিপক্ষে প্রতিযোগিতার সেরা বোলিং পরিসংখ্যান গড়েন ৬/২৫ লাভ করে। এ অর্জনের ফলে তিনি প্রতিযোগিতার সর্বাপেক্ষো দ্রুততম ও ভয়ঙ্কর বোলার হিসেবে চিত্রিত করা হয়েছে। এরফলে লায়ন্স দল তাকে সানফয়েল সিরিজের শেষ দুই খেলায় অংশগ্রহণের জন্য তাকে অন্তর্ভুক্ত করে। দুই খেলায় অংশগ্রহণ করে ১৮৬ রান খরচায় তিনি ৭ উইকেট পান।
ফেব্রুয়ারি, ২০১৫ সালে ডলফিন্সের বিপক্ষে খেলায় ১০৫ রানের বিনিময়ে ১৪ উইকেট নেন। তন্মধ্যে প্রথম ইনিংসে পেয়েছিলেন ৯/৩৩ যা দক্ষিণ আফ্রিকার ইতিহাসে সেরা বোলিং পরিসংখ্যান।
৫ নভেম্বর, ২০১৪ তারিখে স্বাগতিক অস্ট্রেলিয়া দলের বিপক্ষে তার টুয়েন্টি২০ আন্তর্জাতিকে অভিষেক ঘটে।
জুলাই, ২০১৫ সালে বাংলাদেশ সফরে একদিনের আন্তর্জাতিক দলের সদস্য মনোনীত হন। ১০ জুলাই, ২০১৫ তারিখে বাংলাদেশ দলের বিপক্ষে তার ওডিআই অভিষেক ঘটে। মিরপুরের শের-ই-বাংলা জাতীয় ক্রিকেট স্টেডিয়ামে অনুষ্ঠিত বৃষ্টিবিঘ্নিত ৪০ ওভারে খেলায় নির্ধারিত ৮ ওভারে ৬/১৬ লাভ করেন। এরফলে বাংলাদেশ দল ৩৬.৩ ওভারে ১৬০ রানে ইনিংস শেষ করে। পরবর্তীতে দক্ষিণ আফ্রিকা দল খুব সহজেই ৮ উইকেটে জয়লাভ করে। খেলায় তিনি দক্ষিণ আফ্রিকার ওডিআই ইতিহাসে দ্বিতীয় বোলার হিসেবে অভিষেকে হ্যাট্রিক করেন। এ অর্জনের ফলে তাইজুল ইসলামের পর দ্বিতীয় খেলোয়াড় হিসেবে তিনি এ তালিকা যুক্ত হন। এছাড়াও ওডিআই ইতিহাসে অভিষেকে সেরা বোলিং করেন তিনি। খেলায় তিনি ম্যান অব দ্য ম্যাচের পুরস্কার লাভ করেন।
ল্যাভেন্ডার

নীলদোলা ফুল বা ল্য়াভেন্ডার (লাতিন ভাষা: "Lavandula"), () হচ্ছে Lamiaceae পরিবারের সপুষ্পক উদ্ভিদের ৩৯টি প্রজাতির একটি গণের নাম। এটি বর্ষজীবী গুল্ম। এদের ফুলে বেশ গন্ধ থাকে যার কারণে মশা দূরে থাকে। এজন্য বাড়ির দেয়ালের কাছ ঘেঁসে লাগানো হয়। ফুল শুকিয়ে চায়ে দিয়ে খায় অনেকে। এছাড়া এর ফুল সস, ডেজারট ইত্যাদিতে ব্যবহার করে।
হিমেশ রেশমিয়া

হিমেশ রেশামিয়া (; জন্ম ২৩ জুলাই ১৯৭৩) হচ্ছেন একজন ভারতীয় অভিনেতা, সঙ্গীত পরিচালক, গীতিকার, সুরকার, প্রযোজক, গায়ক, চিত্রনাট্যকার, চলচ্চিত্র পরিবেশক, যিনি প্রধানত বলিউড শিল্পে কাজ করে থাকেন। তিনি ২০০৬ সালে নেপথ‍্য পুরুষ কণ্ঠশিল্পী হিসেবে ফিল্মফেয়ার পুরস্কার লাভ করেন।
হিমেশ রেশমিয়া গুজরাতের ভাবনগরে জন্মগ্রহণ করেন। তার পিতা ভিপিন রেশমিয়াও রাজুলার নিটবর্তী ঐ গ্রামে জন্মগ্রহঅণ করেন।হিমেশ অনর্গল গুজরাটি কথা বলতে পারেন।
মাত্র ২১ বছর বয়সে হিমেশ তার স্ত্রী কোমল এর সাথে বিবাহ বন্ধনে আবদ্ধ হন। তাদের একটি পুত্র সন্তান রয়েছে। ২০১৭ সালে তিনি ও তার স্ত্রী বান্দ্রা পারিবারিক আদালতে ডিভোর্স পিটিশন দাখিল করে দীর্ঘ ২২ বছরের বিবাহ জীবনের বিচ্ছেদ ঘটান।
হিমেশের বন্ধু অভিনেতা সালমান খান এর মাধ্যমেই চলচ্চিত্রে সঙ্গীত পরিচালক হিসেবে অভিষেক ঘটে। সালমান খান হিমেশকে পিয়ার কিয়া তো ডর না কিয়া সিনেমার জন্য সঙ্গীত পরিচালক হিসেবে জতিন-ললিত এবং সাজিদ-ওয়াজিদ এর সাথে কাজ করার সুযোগ করে দেন। এই কাজে সফলতার পর হিমেশ ও খান আরো অনেক কাজ একসাথে করেছেন। সঙ্গীত পরিচালক হিসেবে হিমেশেরর সবচেয়ে বড়ো সাফল্য আসে ২০০৩ সালে তেরে নাম সিনেমার মাধ্যমে। এছাড়াও সালমান খানের সাথে প্রেম রতন ধন পায়ো, বডিগার্ড ও অন্যান্য ছবিগুলোর সঙ্গীত ও সমান ভাবে বিখ্যাত হয়েছে
আশিক বানাইয়া আপনে চলচ্চিত্রে প্লে-ব্যাক এর জন্য ২০০৬ সালে হিমেশ ফিল্মফেয়ার সহ আইইফা অ্যাওয়ার্ড ও অন্যান্য পুরস্কারের সেরা প্লে-ব্যাক সঙ্গীত শিল্পীর পুরস্কারে ভুষিত হন। এছাড়াও তিনি আরো অন্যান্য অনেক সম্মাননা পেয়েছেন।
রেওয়ামিল

রেওয়ামিল হচ্ছে এমন একটি তালিকা যেখানে আয়,ব্যয়,সম্পদ ও দায় জাতীয় হিসাবগুলোর জের অনুযায়ী সাজিয়ে হিসাবের শুদ্ধতা যাচাই করা হয়। সকল ব্যক্তিবাচক ও সম্পত্তিবাচক হিসাব এতে আনা হয়।জাবেদা ও খতিয়ানের লেনদেনগুলো সঠিকভাবে লিপিবদ্ধ হয়েছে কিনা তা রেওয়ামিলের মাধ্যমে জানা যায়।
হিসাবরক্ষণ পদ্ধতিতে কিছু ভুল রেওয়ামিলের মাধ্যমে ধরা পড়ে না,যাকে দু'ভাগে ভাগ করা যায়। যেমন:
হিসাবরক্ষণের নীতিমালা না মেনে লেনদেন লিপিবদ্ধ করা হলে তাকে নীতিগত ভুল বলে। যেমন- বিলম্বিত বিজ্ঞাপনকে সম্পওি হিসাবে না দেখিয়ে ব্যয় হিসাবে দেখানো হলে। কারণ, বিলম্বিত বিজ্ঞাপনের প্রভাব একাদিক হিসাবকালের উপর বন্টিত হয়। কিন্তু ব্যয় হিসাবে দেখানো হলে তা শুধুমাএ একটি বছরের উপর দেখানো হয়।
একজন হিসাববিদ হিসাবরক্ষণ প্রক্রিয়ায় অসাবধনতাবশত যে ভুলগুলো করেন তাকে করণিক ভুল বলা হয়।
করণিক ভুল ৪ প্রকার :-
লিপিবদ্ধকরণের সময় কোন লেনদেন সম্পূর্ণরূপে বাদ পড়লে তাকে বাদ পড়ার ভুল বলে। 
যেমন, ৫,০০০ টাকার পণ্য ক্রয় লিপিবদ্ধকরা হলো না। যার ফলে এখানে, ৫,০০০ টাকার পণ্য কম দেখানো হয়েছে।
লেনদেন লিপিবদ্ধকরনের সময় টাকার অঙ্ক ভুল হলে তাকে লেখার ভুল বলে। 
যেমন,৫০০০ টাকার ক্রয়কে ৫০০ টাকায় লিপিবদ্ধ করা হলে।
লেনদেন লিপিবদ্ধকরনের সময় একাধিক ভুল হলে,এবং তাদের একটির দ্বারা অপরটি সংশোধিত হলে তাকে পরিপূরক ভুল বলে।
যেমন- বেতন ৫,০০০ টাকার বদলে ৪,০০০ টাকা চার্জ করা হয়ছে। অন্যদিকে, ক্রয় ৪,০০০ টাকার বদলে ৫,০০০ টাকা চার্জ করা হয়েছে।
লেনদেন লিপিবদ্ধকরনের সময় কোন নির্দিষ্ট হিসাবকে ডেবিট বা ক্রেডিট করার বদলে সমজাতীয় অন্য হিসাবকে ডেবিট বা ক্রেডিট করলে তাকে বে-দাখিলার ভুল বলে। 
যেমন- ৫,০০০ টাকার বেতনকে ৫,০০০ টাকায় ভাড়া হিসাবে লিপিবদ্ধ করা হলে।
তালতলি জামে মসজিদ

তালতলি জামে মসজিদ (পূর্বনামে পরিচিত মুন্সিবাড়ী জামে মসজিদ) হল বাংলাদেশের চাঁদপুর জেলার তালতলির গ্রামে অবস্থিত ১৯ শতকের একটি জামে মসজিদ।
এটি ১৮৯১ সালের বৃহত্তর কুমিল্লার মুন্সিবাড়ি জমিদার আব্দুল হামিদ মুন্সি কর্তৃক প্রতিষ্ঠিত হয়। মসজিদটি মুন্সিবাড়ির পুকুরের উপর তৈরি করা হয়। তৎকালীন সময়ে মসজিদটির নামকরণ করা হয় "মুন্সিবাড়ী জামে মসজিদ"। কিন্তু পরবর্তীতে মসজিদটির নাম পরিবর্তন করে "তালতলি জামে মসজিদ" রাখা হয়।
স্থানীয় রাজমিস্ত্রি দ্বারা নির্মিত, কাঠামোটি ইন্দো-সারেসনিক এবং ইন্দো-ইসলামী শৈলীর মিশ্রণের। স্থাপনাটি চার কোণে চারটি মিনারসহ এতে একটি হলওয়ে রয়েছে। মূল নামাজ পড়ার কক্ষে মিহরাব (মুসাল্লাহ) রয়েছে।
মিহরাবে আঞ্চলিক খতিবদের খুতবা দেওয়ার জন্য একটি মিনবার রয়েছে। বাহিরে ওযু করার জন্য পুকুর রয়েছে। মসজিদের ছাদে ওঠার জন্য সিড়ি রয়েছে। এই ভবনে ইসলামী পন্ডিতদের থাকার জন্য একটি কোয়ার্টারের ব্যবস্থা রয়েছে এবং মাদ্রাসার ছাত্রদের জন্য পড়ার জন্য প্রধান হলটিতে খোদাইকৃত গ্রন্থাগার আছে।
রাউটিং

রাউটিং হচ্ছে নেটওয়ার্কে সংযুক্ত কোন গন্তব্যে যাওয়ার জন্য সবচেয়ে উপযুক্ত পথ বাছাই করার প্রক্রিয়া । সাধারণত রাউটার নামক একধরনের নেটওয়ার্কিং ডিভাইস ব্যবহার করে রাউটিং এর কাজ করা হয় । নেটওয়ার্ক ডাটা বা ট্রাফিক গন্তব্যে যাওয়ার জন্য কোন পথ সবচেয়ে উত্তম তা বাছাই করা এবং সেই পথে ট্রাফিক পাঠিয়ে দেওয়াই হলো রাউটার এর কাজ যা রাউটিং নামে পরিচিত ।
একটি রাউটার বিভিন্ন প্রোটোকল বা নিয়মনীতি ব্যবহার করে পথ বাছাই করার কাজটি করে থাকে । নেটয়ার্কিং ডিভাইস হিসেবে রাউটারে বেশি ব্যবহৃত কিছু প্রোটোকলের নাম নিম্নরূপঃ
বীর শ্রেষ্ঠ মতিউর রহমান স্মৃতি জাদুঘর

বীরশ্রেষ্ঠ ফ্লাইট ল্যাফটেন্যান্ট মতিউর রহমানের স্মৃতিকে ধরে রাখার প্রয়াসে ২০০৮ সালের ৩১ মার্চ বীরশ্রেষ্ঠ মতিউর রহমান স্মৃতি জাদুঘর স্থাপিত হয় ।
নরসিংদীর রায়পুরা উপজেলার সাবেক রামনগর গ্রামে বীরশ্রেষ্ঠ মতিউর রহমান স্মৃতি জাদুঘর অবস্থিত।
সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ২০০৮ সালের ৩১ মার্চ উপঅধিনায়ক এ কে খন্দকার জাদুঘরের আনুষ্ঠানিক উদ্বোধন করেন। জাদুঘরে প্রায় ২ হাজার ৮০০টি বই রয়েছে। তবে এই জাদুঘরে বীরশ্রেষ্ঠের ব্যবহার্য কোন স্মৃতি চিহ্ন নেই। |
কেন রাদারফোর্ড

কেনেথ (কেন) রবার্ট রাদারফোর্ড, এমএনজেডএম (; জন্ম: ২৬ অক্টোবর, ১৯৬৫) ডুনেডিনে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে দশ বছর প্রতিনিধিত্ব করেন। এছাড়াও, ১৯৯০-এর দশকে জাতীয় দলের অধিনায়ক ছিলেন। কেন রাদারফোর্ড ঘরোয়া ক্রিকেট অঙ্গনে ওতাগো দলের পক্ষে খেলেছেন।
১৯৮২-৮৩ মৌসুমে ১৭ বছর বয়সে ওতাগো দলের পক্ষে অভিষেক ঘটে তার। ১৯৮৪-৮৫ মৌসুমে ব্যাটিং উদ্বোধনে নেমে ৪৪.২০ গড়ে ৪৪২ রান সংগ্রহ করেন। তন্মধ্যে অকল্যান্ডের বিপক্ষে ১৩০ রান করে প্রথম সেঞ্চুরি হাঁকান। ১৯৮৫-৮৬ মৌসুমে শেল ট্রফিতে তিনটি সেঞ্চুরি সহযোগে ৫৩.১৬ গড়ে ৬৩৮ রান করেন। প্রথম-শ্রেণীর ক্রিকেটে সর্বমোট ৩৫টি সেঞ্চুরি করেন।
ওয়েস্ট ইন্ডিজ দলের বিপক্ষে তার টেস্ট অভিষেক ঘটে। তখন ওয়েস্ট ইন্ডিজ দল বিশ্ব ক্রিকেট অঙ্গনে একাধিপত্য বিস্তার করেছিল। রাদারফোর্ড তার প্রথম সাত ইনিংসে যথাক্রমে ০, ০, ৪, ০, ২, ১ এবং ৫ রান সংগ্রহ করেছিলেন। ১৯৮৫-৮৬ মৌসুমে অস্ট্রেলিয়া সফরের জন্য মনোনীত হননি। কিন্ত ঘরোয়া ক্রিকেটে ভাল ফলাফল অর্জন করায় তাকে ১৯৮৬ সালের প্রথমার্ধ্বে সফরকারী অস্ট্রেলিয়ার বিপক্ষে খেলার সুযোগ দেয়া হয়। এ সময় তাকে মাঝারি সারিতে ব্যাটিং করতে হয়। তিন টেস্টে তিনি দুইটি অর্ধ-শতক হাঁকান। টেস্ট ক্রিকেটে অর্ধ-শতককে শতকে রূপান্তরের তেমন চেষ্টা চালাননি।
নিউজিল্যান্ড দলকে তিন বছর নেতৃত্ব দেন। রিচার্ড হ্যাডলি’র অবসরগ্রহণ ও কেবলমাত্র মার্টিন ক্রো’র ন্যায় বিশ্বমানের ব্যাটসম্যান দলে থাকায় নিউজিল্যান্ড দল কঠিন সময় অতিক্রম করে। ১৮বার চেষ্টার পর তার দল দুই টেস্ট জয়ে সক্ষম হয়।
১৯৯৫ সালে নিউজিল্যান্ড দল থেকে বাদ দেয়ার পর দক্ষিণ আফ্রিকায় চলে যান। সেখানে তিনি প্রথম-শ্রেণীর ক্রিকেটে পাঁচ মৌসুমে খেলেন। প্রথমে ট্রান্সভাল ও পরে গটেংয়ে খেলেন। চূড়ান্তভাবে অবসর নেয়ার পূর্বে শেষ খেলায় শূন্য রান তুলেন। অবসর নেয়ার পর আয়ারল্যান্ড ক্রিকেট দলকে পরিচালনা করেন তিনি। দুই বছর এ দায়িত্বে থাকার পর ঘোড়দৌড়ের দিকে অগ্রসর হন। ২০১৩ সাল থেকে ওয়াইকাতো রেসিং ক্লাবের মহাসচিবের দায়িত্ব পালন করছেন। এছাড়াও, স্কাই নেটওয়ার্ক টেলিভিশনের পক্ষে ক্রিকেট ধারাভাষ্যকার হিসেবে অংশগ্রহণ করছেন।
রাদারফোর্ডের বড় ভাই ইয়ান ব্যাটসম্যান হিসেবে ১৯৭৪-৭৫ থেকে ১৯৮৩-৮৪ সময়কাল পর্যন্ত ওতাগো দলে খেলেছেন। ভ্রাতৃদ্বয় ১৯৮২-৮৩ ও ১৯৮৩-৮৪ মৌসুমে ওতাগো দলে খেলেছেন। তার জ্যেষ্ঠ সন্তান হামিশ রাদারফোর্ড নিউজিল্যান্ড দলের পক্ষে টেস্ট খেলছেন।
নেটওয়ার্ক প্যাকেট

নেটওয়ার্ক প্যাকেট বা ডাটা প্যাকেট হচ্ছে প্যাকেট সুইচড নেটওয়ার্কের মধ্যদিয়ে যে ডাটা বা তথ্য প্রবাহিত হয় তার একটি ব্লক বা একক । উৎস থেকে গন্তব্যে যাওয়ার জন্য উৎস থেকে প্রেরণ করা ডাটার সম্পূর্ণ অংশ একেবারে না গিয়ে ছোট ছোট ব্লক আকারে নেটওয়ার্কের মধ্যদিয়ে প্রবাহিত হয় ।
ডাটার আগে ও পরে কিছু বাড়তি তথ্য যোগ করে একটি ডাটা প্যাকেট তৈরি হয় । নেটওয়ার্ক ও নেটওয়ার্কিং এ ব্যবহৃত বিভিন্ন ডিভাইস (আমাদের কম্পিউটার, রাউটার ইত্যাদি) ডাটা প্যাকেট তৈরি করার কাজটি করতে পারে । প্রেরিত ডাটার আগে যে বাড়তি অংশ যোগ করা হয় তা হেডার এবং পরে যে বাড়তি অংশ যোগ করা হয় তা ফুটার ইত্যাদি নামে পরিচিত । এসব অংশে উৎস ও গন্তব্যের ঠিকানাসহ রাউটিং এর কাজে ব্যবহৃত বিভিন্ন গুরুত্বপূর্ণ তথ্য থাকে ।
যখন কম্পিউটার সেন্টার থেকে রিসিভারে ডাটা পাঠায় তখন সমস্ত ডাটা টা একই সাথে সেন্টার থেকে রিসিভার এর কাছেে পৌঁছয় না। তাার পরিবর্তে ডাটা গুলি কয়েকটি ছোট ছোট আকারে ভেঙে সেই রিসিভারে কাছে পৌঁছয় এই তথ্য প্যাকেট গুলি শুধুমাত্র যে সেন্ডারের ডাটাই রিসিভারে পৌঁছে দেয় তা নয়। এই প্যাকেট গুলির সঙ্গে এই প্যাকেট গুলি সেন্ডারের উৎস স্থল এবং গন্তব্য স্থল এবং কোন পথে ডাটা পরিচালিত পরিবাহিত হয়ে পৌঁছলো সে সমস্ত তথ্য ওর সঙ্গে ০,১ হিসাবে যুক্ত হয়ে যায় । ডাটা প্যাকেট গুলি ছোট ছোট হওয়ার কারণে পরিবহন দ্রুত হয় এবং সুষ্ঠভাবে পরিচালিত হয় ।
আবদুল আহাদ (বুদ্ধিজীবী)

আবদুল আহাদ (জন্ম: ২২ নভেম্বর, ১৯২৩- মৃত্যু: মে, ১৯৭১) একজন স্বনামধন্য আইনজীবী ছিলেন। ১৯৫০ সালে বাংলাদেশে এসে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম।
আবদুল আহাদের জন্ম ১৯২৩ সালের ২২ নভেম্বর। তার বাবা মরহুম সৈয়দুর রহমান। তিনি কলকাতায় শিক্ষা লাভ করেন। ১৯৪২ সালে প্রেসিডেন্সি কলেজ থেকে ইতিহাসে অনার্সসহ বিএ পাস করেন। কলকাতা বিশ্ববিদ্যালয়ের অধীন আইন কলেজ থেকে ১৯৪৫ সালে ল ও কলকাতার ইনকরপোরেটেড ল সোসাইটি থেকে অ্যাটর্নি অ্যাট ল পরীক্ষায় উত্তীর্ণ হন। বাংলাদেশে আসার আগ পর্যন্ত তিনি কলকাতা হাইকোর্টে আইন ব্যবসা করেন। তিনি দুই কন্যার জনক ছিলেন।
আবদুল আহাদের আদি নিবাস পশ্চিমবঙ্গের হুগলীতে। ১৯৫০ সালে এ দেশে আসেন তিনি। ১৯৫১ সালে হাইকোর্টে আইন পেশায় যোগদান করেন। তার সবচেয়ে বড় অবদান হচ্ছে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। ঢাকা, চট্টগ্রাম ও খুলনায় এর শাখা ছিল। এ ছাড়া ১৯৬১-৬২ সালে পূর্ব পাকিস্তান বণিক সমিতির সভাপতি, ১৯৬২-৬৩ সালে পাকিস্তান বণিক সমিতির সভাপতি ও ১৯৬৫-৬৬ সালে ঢাকা ক্লাবের সভাপতি হিসেবে দায়িত্ব পালন করেন। ১৯৭০ সালে জেনেভায় অনুষ্ঠিত আন্তর্জাতিক শ্রম সংস্থার বার্ষিক বিশ্ব সম্মেলনে পূর্ব পাকিস্তানের বণিক ও মালিকদের পক্ষ থেকে প্রতিনিধি হিসেবে যোগদান করেন।
এ দেশের অধিকার আদায়ের আন্দোলনের সঙ্গেও তিনি সম্পৃক্ত ছিলেন। বঙ্গবন্ধুসহ বিভিন্ন রাজনৈতিক নেতার সঙ্গে ছিল তার ঘনিষ্ঠ যোগাযোগ। তার বড় ভাই প্রখ্যাত সাংবাদিক আবদুল ওয়াহেদের জ্যেষ্ঠ কন্যা সিদ্দিকা জামানের স্মৃতিচারণামূলক রচনা থেকে জানা যায়, পাকিস্তান সিভিল সার্ভিসের বাঙালি কর্মকর্তা সানাউল হক ও এ কে এম আহসান এবং কবি সিকান্দার আবু জাফর ও কথাসাহিত্যিক শওকত ওসমানের সান্নিধ্যে এসে তিনি শুধু বাঙালি সংস্কৃতিই নয়, এ দেশের রাজনীতির প্রতিও গভীরভাবে আগ্রহী হয়ে ওঠেন। বাংলাদেশের স্বাধিকার আদায়ের আন্দোলনে তিনি নানাভাবে ভূমিকা রেখেছেন। একাত্তরের উত্তাল দিনগুলোতেও বিভিন্ন কর্মসূচিতে আবদুল আহাদ নানাভাবে সহযোগিতা করেছেন।
১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি।
দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়।
১। শহীদ বুদ্ধিজীবী কোষগ্রন্থ-(সম্পাদনা রশিদ হায়দার) 
২। শহীদ বুদ্ধিজীবী স্মারক ডাকটিকিট (চতুর্থ পর্যায়) প্রকাশ উপলক্ষে প্রকাশিত স্মরণিকা (১৯৯৫)।
রোলেন স্ট্রস

রোলেন স্ট্রস (জন্ম: ২২ এপ্রিল, ১৯৯২) ভোক্সরাস্টে জন্মগ্রহণকারী দক্ষিণ আফ্রিকান সুন্দরী প্রতিযোগী। ২০১৪ সালে মিস সাউথ আফ্রিকা মুকুট লাভের পর একই বছরের ডিসেম্বরে মিস ওয়ার্ল্ড খেতাব জয় করেন। দ্বিতীয় দক্ষিণ আফ্রিকান রমনী হিসেবে মিস ওয়ার্ল্ড শিরোপা জয় করলেও শিরোপা লাভের দিক দিয়ে তৃতীয় স্থানে রয়েছেন।
লন্ডনে অনুষ্ঠিত এ প্রতিযোগিতায় ১৪ ডিসেম্বর, ২০১৪ তারিখে এ সম্মাননা লাভ করেন। প্রতিযোগিতার নিয়ম অনুসারে তাকে তার রাজত্বকালে লন্ডনে অবস্থান করতে হবে।
৮ বছর বয়সে ২০০০ সালে রক্তসম্পর্কহীন জো-অ্যান স্ট্রসের মিস সাউথ আফ্রিকা মুকুটলাভের সময় প্রত্যক্ষদর্শী ছিলেন রোলেন স্ট্রস। মার্চ, ২০১৪ সালে ঐ শিরোপা জয় করে তার এ স্বপ্ন পূরণ করেন তিনি। এমপুমালাঙ্গার ভোক্সরাস্টে জন্মগ্রহণ করলেও পড়াশোনা করছেন ব্লুমফন্টেইনের ফ্রি স্টেট বিশ্ববিদ্যালয়ে। সেখানে বর্তমানে তিনি চিকিৎশাস্ত্রে অধ্যয়ন করছেন।
১৫ বছর বয়সে জাতীয় পর্যায়ে অনুষ্ঠিত এলিট মডেল লুক আন্তর্জাতিক অংশ নেন। ২০০৭ সালে অনুষ্ঠিত এ প্রতিযোগিতায় ৫৫জন প্রতিযোগীর মধ্যে তিনি পঞ্চদশ স্থান অধিকার করেন। সিন্ডি ক্রফোর্ড, স্টিফানি সেমুর, জিয়েলি বিন্ডচিনের ন্যায় উল্লেখযোগ্য প্রতিযোগীগণ ঐ বছর অংশগ্রহণ না করলেও ব্যাপকভাবে আলোচিত ও আন্তর্জাতিক অঙ্গনে সফলতা লাভ করে। ২০১১ সালে মিস সাউথ আফ্রিকায় শীর্ষ পাঁচে অবস্থান করেন। দুই বছর পর ২০১৩ সালে এ প্রতিযোগিতায় অংশ নিয়ে ২০১৪ সালের মিস সাউথ আফ্রিকা নির্বাচিত হন। এরফলে তিনি মিস ইউনিভার্স ও মিস ওয়ার্ল্ড - উভয় প্রতিযোগিতায় অংশগ্রহণের জন্য বিবেচিত হন। কিন্তু ডিসেম্বর, ২০১৪ সালে মিস ওয়ার্ল্ডের শিরোপা লাভের ফলে তিনি মিস ইউনিভার্স প্রতিযোগিতায় অংশগ্রহণ করতে পারবেন না।
১৪ ডিসেম্বর, ২০১৪ তারিখে লন্ডনের এক্সেল এরিনায় মিস ওয়ার্ল্ড প্রতিযোগিতা অনুষ্ঠিত হয় ও তিনি এ শিরোপা জয় করেন।
ক্লো গ্রেইস মরেটজ

ক্লোই গ্রেইজ মরেটজ (; জন্মঃ ফেব্রুয়ারি ১০, ১৯৯৭ ) একজন মার্কিন অভিনেত্রী এবং মডেল। সাত বছর বয়স থেকেই তিনি অভিনয় শুরু করেন এবং তার পরের বছেরে তিনি দ্য আমিতিভিল্ল হরর চলচ্চিত্রের জন্য প্রথম বারের মত এ্যাওয়ার্ডের জন্য মনোনীত হন। মরেটজের অভিনীত ছবির নাম হচ্ছে ফাইফ হান্ড্রেড দেয়স অফ সামার, ডাইরি অফ এ ওয়িম্পি কিড, কিক এস, লেট মি ইন, হুগো, ডার্ক সেদস, কেরি, ঈফ আই সটে এবং দ্যা ইকুইলাইযার। ২০১০ সালে মরেতজ কিক এস নামক এক গেমের জন্য কণ্ঠস্বর দিয়েছিলেন। তিন বছর পর তিনি কিক এস ২ নামক ছবিতে অভিনয় করেছেন।
মরতেজ জন্মগ্রহণ করেছেন আটলান্টা, জর্জিয়া শহরে. তার মা, তেরি (নি ডিউক), একজন অভিনেত্রী, এবং তার বাবা, মাক্কয় লী মরতেজ, একজন প্লাসটিক সারজান। তার চারজোন বড় ভাই আছেন: ব্রানডন, ত্রেভর, কলিন, এবং ইথান। তিনি বলে থাকেন যে তার পরিবার খুব ধারমিক। ২০০২ সালে তিনি তার বড় ভাই ত্রেভর এবং মার সাথে জর্জিয়া শহরের কারতেরসভিল থেকে নিউ ইয়র্ক কারণ তিনি প্রফেশনাল পারফরমিং আর্টস স্কুলে টিকেছেন এবং সেটাই তাকে তার অভিনয়ের দিকে আগ্রহি করে তুলে।
জেটকানেক্ট

জেটকানেক্ট পূর্বে জেট এয়ারওয়েজ কানেক্ট হোল মুম্বাই ভিত্তিক বিমান সংস্থা, জেট লাইট (ইন্ডিয়া) লিমিটেড এর একটি মার্কেটিং এর নাম। জেট এয়ারওয়েজ মালিকানাধীন এই বিমান সংস্থাটি ভারতের মহানগর কেন্দ্রগুলির মধ্যে নির্ধারিত বিমান সেবা পরিচালোনা করে। প্রথমে নিজের নামের অধীনে বিমান পরিচালনা শুরু করে জেটলাইট কিন্তু পরে ২০১২ সাল থেকে তারা জেটকানেক্ট হিসেবে বাণিজ্য করা শুরু করে।
জেট এয়ারওয়েজ এর পরিকল্পনার অংশ হিসেবে নিজেকে পূর্বের মত একটি অভিন্ন পূর্ণ সেবা অপারেটর প্রতিষ্ঠা করার জন্য এই সংস্থাটিকে ডিসেম্বর ২০১৪ সালে বন্ধ করা হয়।
এই বিমান সংস্থাটি ১৯৯১ সালে ২০ সেপ্টেম্বর এ প্রতিষ্ঠিত হয় এবং  সাহারা গোষ্ঠির ব্যবসায়ের একটি প্রধান অংশ, সাহারা এয়ারলাইনস নামে দুটি  বোয়িং ৭৩৭-২০০ বিমান নিয়ে ১৯৯৩ সালে ৩ ডিসেম্বর তাদের অপারেশন শুরু করে। প্রাথমিকভাবে দিল্লিকে ভিত্তি করে এদের সেবা কেন্দ্রীভূত ছিল ভারতের উত্তর খাতে কিন্তু পরবর্তী কালে এরা সারা ভারতবর্ষে ছড়িয়ে পরে। ২ অক্টোবর ২০০০ সালে সাহারা এয়ারলাইনসের নাম পাল্টে এয়ার সাহারা হয়। ২০০৪ সালে ২২ মার্চ এরা আন্তর্জাতিক ক্যারিয়ার চালু করে প্রাথমিক ভাবে চেন্নাই থেকে কলোম্বো অবধি এবং পরবর্তী কালে  লন্ডন, সিঙ্গাপুর, মালদিভ্স এবং কাঠমান্ডু অবধি। এয়ারলাইন এর ভাগ্যের উপর অনিশ্চয়তার কারণে গার্হস্থ্য ভারতীয় বিমান পরিবহন বাজারে এদের শেয়ার নিচে নেমে যায়।
প্রথম টেকওভারের প্রচেষ্টায় জেট এয়ারওয়েজ, ১৯ সে জানুয়ারী ২০০৬ সালে নগদ মার্কিন $ ৫০০ মিলিয়ন (₹ ২০ বিলিয়ন) দেওয়ার ঘোষণা করে। এই চুক্তির বাজার প্রতিক্রিয়া ছিল মিশ্র। অনেক বিশ্লেষকের মতে জেট এয়ারওয়েজ এয়ার সাহারার জন্য অনেক বেশি অর্থ প্রদান করছে। দ্বিতীয়বার সফল প্রয়াস স্বরূপ ১২ এপ্রিল, ২০০৭ এ জেট এয়ারওয়েজ ₹ ১৪.৫০ বিলিয়ন টাকা দিতে সম্মত হয় এবং এই চুক্তির ফলে জেট এর সংযুক্ত গার্হস্থ্য মার্কেট শেয়ার বেড়ে ৩২% হয়।
নভেম্বর ২০১৪ এর হিসাবে, জেটকানেক্ট নিম্নলিখিত শহরে পরিসেবা প্রদান করে:
ইন্ডিয়া
যদিও জেটলাইট পূর্বে কলোম্বো এবং কাঠমান্ডু তে তাদের পরিসেবা প্রদান করেছে কিন্তু জেটকানেক্ট কোনো আন্তর্জাতিক রুটে উড়ে না।
নভেম্বর ২০১৪ অনুযায়ী জেটকানেক্ট এর বহর নিম্নলিখিত বিমান নিয়ে গঠিত:
জেটকানেক্ট এর একটি  বাই অন বোর্ড সেবা আছে যার নাম জেট কাফে। এখানে নানা রকমের খাবার কিনতে পাওয়া যায়।
১৯৯৪ সালে মার্চ মাসের ৮ তারিখে সাহারা এয়ারলাইন্স এর একটি বোয়িং ৭৩৭-২আর৪সি ফ্লাইট প্রশিক্ষণের সময় ইন্দিরা গান্ধী আন্তর্জাতিক বিমানবন্দরে ক্র্যাশ করে। বিমানের ধ্বংসাবশেষ বে নম্বর ৪৫ এ পার্ক করা একটি  এরোফ্লোট ইল্যুসীন আইএল ৮৬ উড়োজাহাজ কে গিয়ে ধাক্কা মারে যার ফলে সেই বিমানটিতেও আগুন লাগে। ২ জন এরোফ্লোট কর্মচারী, ১ জন রাশিয়ান গ্রাউন্ড ইঞ্জিনিয়ার এবং একজন লোকাল বিমানবন্দর কর্মী ঘটনাস্থলে মারা যায়। পরে জানা যায় যে প্রশিক্ষণের সময় প্রশিক্ষণার্থী পাইলট দ্বারা ভুল রাডার প্রয়োগ করার ফলে দুর্ঘটনাটি ঘটে।
গো ফার্স্ট

গো এয়ার হলো  মুম্বাই এ অবস্থিত, ভারতীয়  কম দামী বিমান সংস্থাগুলোর মধ্যে একটি। এই বিমান সংস্থাটি নভেম্বর, ২০14 সালে তাদের অপারেশন শুরু করে। জানুয়ারী, ২০22তে শেয়ার বাজারের গণনা অনুযায়ী এটি ভারতবর্ষের পঞ্চম বৃহত্তম বিমান পরিবহন সংস্থা। ১৪০টি দৈনিক উড়ান এবং আন্দাজ ৯৭৫টি সাপ্তাহিক উড়ান নিয়ে এই বিমান সংস্থাটি ২২টি শহরে গার্হস্থ্য যাত্রী সেবা পরিচালনা করে। মুম্বাই এর ছত্রপতি শিবাজি আন্তর্জাতিক বিমানবন্দর এবং নিউ দিল্লির ইন্দিরা গান্ধী আন্তর্জাতিক বিমানবন্দর এ এই বিমান সংস্থার কেন্দ্র অবস্থিত।
গো এয়ার, ২০০৫ সালে বিশিষ্ট ভারতীয় শিল্পপতি  নুসলি ওয়াদিয়ার ছোট ছেলে, জাহাঙ্গীর ওয়াদিয়ার দ্বারা প্রতিষ্ঠিত হয়। এই বিমান সংস্থার মালিকানা পুরোপুরি ওয়াদিয়া গ্রুপ এর এবং জাহাঙ্গীর ওয়াদিয়া এই বিমান সংস্থার ম্যানেজিং ডিরেক্টর। গো এয়ার,  এয়ারবাস এ৩২০ বিমান ব্যবহার করে তার প্রথম অপারেশন চালু করে ২০০৫ সালের নভেম্বর মাসে।
২০০৭ এর জানুয়ারি থেকে গো এয়ার গড়ে ৭৬% লোড ফ্যাক্টর রেকর্ড করে এসেছে। কিন্তু একই সময়ে প্রতিষ্ঠিত অন্যান্য বিমান সংস্থাগুলো গো এয়ার কে বিভিন্ন দিক থেকে অতিক্রম করেছে যার জন্য এই এয়ারলাইন এর বৃদ্ধি মন্থর হয়েছে। যদিও ওয়াদিয়া এবং কোম্পানির সিইও, জীয়র্জিও দি রনি অনুযায়ী বিমান সংস্থার ধীর গতিতে বৃদ্ধি হলো কোম্পানির একটি কৌশল যার দরুন কোম্পানির প্রধান লক্ষ্য হলো অন্য সব কিছু ছেড়ে মুনাফা বজায় রাখা।
২০১২ সালে এপ্রিল মাসে এই বিমান সংস্থাটি ষষ্ঠ এবং শেষ জায়গা থেকে উত্তীর্ণ হয়ে পঞ্চম স্থানে আসে।
১৪০টি দৈনিক উড়ান এবং আন্দাজ ৯৭৫টি সাপ্তাহিক উড়ান নিয়ে গো এয়ার ভারতে ২২ গন্তব্যস্থলে পরিচালনা করে। এই বিমান সংস্থার বহর (১৯টি বিমান) ছোট হওয়ার জন্য ভারত সরকারের মিনিস্ট্রি অফ সিভিল এভিয়েশন এর নির্দেশিকা অনুযায়ী গো এয়ার কোনো আন্তর্জাতিক বিমান পরিচালনা করেনা।
ডিসেম্বর ২০১৪ অনুযায়ী গো এয়ার এর বহর নিম্নলিখিত বিমান নিয়ে গঠিত। বহরের গড় বয়স হলো ৩ বছর।
গো এয়ার তার ফ্লাইট কোনো প্রশংসাসূচক খাবার প্রদান করে না কিন্তু তাদের ফ্লাইট এ যাত্রীদের জন্য বিভিন্ন খাবার কেনার ব্যবস্থাপনা আছে যেমন কাফে কফি ডে স্ন্যাকস, স্যান্ডউইচ, সিঙ্গারা, চা, কফি ইত্যাদি। গো এয়ার তার ফ্লাইট এর যাত্রীদের তাদের একচেটিয়া ইন-ফ্লাইট ম্যাগাজিন "গো গেটার" প্রদান করে যার মধ্যে বিভিন্ন ভারতীয় ছুটির গন্তব্যস্থল এবং নানা রকম শুল্কমুক্ত পণ্য কেনার জন্য তথ্য থাকে। এছাড়াও গো এয়ার তার সরকারি ওয়েবসাইটের মাধ্যমে গো এয়ার হলিডেস অফার করে।
গো এয়ার নিম্নলিখিত পুরস্কার লাভ করেছে:
প্যাসিফিক এরিয়া ট্রাভেল রাইটার্স এসোসিয়েশন এর তরফ থেকে গুণ এবং দক্ষ সেবা শ্রেষ্ঠত্ব জন্য বেস্ট ডোমেস্টিক এয়ারলাইন (২০০৮)। 
 এয়ারবাস এর তরফ থেকে বেস্ট পারফর্মিং এয়ারলাইন (২০১১)।
মানাত

মানাত হল ইসলাম পূর্ব যুগে মক্কায় পৌত্তলিকদের তিন প্রধান দেবীর অন্যতমা।
ধারণা করা হয়, নামটি আরবি মূল শব্দ 'মানা' থেকে এসেছে যার অর্থ 'নির্ধারণ করা'। আরেক মতানুসারে, এটি আরবি শব্দ 'মানিয়া' থেকে এসেছে যার অর্থ 'ভাগ্য'। অর্থাৎ, নামের দুটি অর্থই এই দেবীর কাজের সাথে সঙ্গতিপূর্ণ। মানাত সহ প্রাক-ইসলামিক থিওফোরিক নামগুলি আরব উত্সগুলিতে ভালভাবে প্রমাণিত।
প্রাক ইসলামি যুগের আরবগণ তাঁকে ভাগ্যের দেবী হিসেবে পূজা করত । তিনি মানাওয়াত নামে পেত্রাবাসীদের কাছে পূজিতা হতেন এবং তাঁকে গ্রিকো-রোমান দেবী নেমেসিস এর সমতুল মনে করা হয় । তাঁকে দেবতা হুবাল এর স্ত্রী মনে করা হয়। প্রাক ইসলামি আরবগণ তিন দেবী আল লাত, উজ্জা ও মানাতকে আল্লাহর তিন কন্যা মনে করত। "কিতাব আল আশনাম"-এ রয়েছে -
মুহাম্মদের আবির্ভাবের পূর্ব পর্যন্ত আরবগণ মানাতের পূজা করত । মানাতের মন্দির মুহাম্মদ এর নির্দেশে সাদ ইবনে যায়িদ আল আশহালি জানুয়ারি ৬৩০ খ্রিস্টাব্দে ধ্বংস করেন ।
কুমার বিশ্বজিৎ

কুমার বিশ্বজিৎ (জন্মঃ ১ জুন ১৯৬৩) একজন বাংলাদেশী সঙ্গীত শিল্পী। তিনি বাংলাদেশের সঙ্গীত জগতের সবচেয়ে জনপ্রিয় ও সম্মানিত ব্যক্তিত্বদের একজন। একাধারে তিনি গীতিকার, সুরকার, সঙ্গীত শিল্পী, সঙ্গীত পরিচালক। তিনি একাধিকবার জাতীয় চলচ্চিত্র পুরস্কার পেয়েছেন। তিনি চট্টগ্রাম বিশ্ববিদ্যালয়-এর অধীন চট্টগ্রাম সিটি কলেজ থেকে স্নাতক সম্পন্ন করেন।
কুমার বিশ্বজিৎ চট্টগ্রাম জেলায় তার শৈশব অতিবাহিত করেছেন। তিনি সেখানে জন্মগ্রহণ করেন এবং সেখানে থেকেই তার প্রাথমিক শিক্ষা সম্পন্ন করেন।
বিশ্বজিৎ যদিও চট্টগ্রামে বেড়ে উঠেছেন, কর্মজীবনের জন্য তিনি বিভিন্ন সময় ঢাকা আসা যাওয়া করতেন। গানের প্রতি তার আলাদা টান ছিল। ‘তোরে পুতুলের মত করে সাজিয়ে’—এই গানটি দিয়ে সঙ্গীত ভুবনে আলোড়ন ফেলে দেন। তখন থেকেই তিনি বিখ্যাত হয়ে উঠেন। সঙ্গীত জীবনে তিনি অনেক জনপ্রিয় গান গেয়েছেন। বাংলাদেশের নামকরা প্রায় সব সঙ্গীত পরিচালকের সাথে তিনি কাজ করেছেন। তার উল্লেখযোগ্য গানের মধ্যে রয়েছে—‘তুমি রোজ বিকেলে আমার বাগানে ফুল নিতে আসতে’, ‘ভিটা নাই রে’, ‘আমি সাম্পানে বাঁধিব ঘর’, ‘মানুষ বুড়ো হয় মন বুড়ো হয় না’, ‘মাতাল হাওয়া কেন বুকের মাঝে মিশে’, ’সেই কথা সেই স্মৃতি ছিলাম খেলার সাথি’ প্রভৃতি।
কুমার বিশ্বজিৎ নাঈমা সুলতানার সাথে বিবাহ বন্ধনে আবদ্ধ হয়েছেন; তাদের একমাত্র পুত্র নিবিড় কুমার।
কুমার বিশ্বজিৎ দুইবার জাতীয় চলচ্চিত্র পুরস্কারে সেরা নেপথ্য পুরুষ শিল্পী পুরস্কারে ভূষিত হয়েছেন। এছাড়াও তিনি বঙ্গবন্ধু স্মৃতি পুরস্কার, জিয়া স্মৃতি পুরস্কার, যায় যায় ‍দিন, চ্যানেল আই চলচ্চিত্র পুরস্কার, চ্যানেল আই পারফরম্যান্স পুরস্কার, সিটিসেল-চ্যানেল আই মিউজিক অ্যাওয়ার্ডস, বিনোদন বিচিত্রা পুরস্কারসহ বিভিন্ন পুরস্কারে ভূষিত হয়েছেন।।
প্রিন্স মাহমুদ

প্রিন্স মাহমুদ (জন্ম: ১৭ জুলাই) বাংলাদেশের জনপ্রিয় গীতিকার, সুরকার ও সঙ্গীত শিল্পী পরিচালক। গীতিকার হিসেবে ৯০ দশক থেকে বাংলাদেশে ব্যান্ড শিল্পীদের একক এবং যৌথ অ্যালবামের গান লেখা, সুর করা এবং সংগীতায়োজনের কাজ করেছেন তিনি। তার লেখা ও সুর করা একাধিক গান ব্যাপক জনপ্রিয়তা পেয়েছে। ১৯৯৫ সালে 'শক্তি' অ্যালবামের মধ্য দিয়ে মিশ্র শিল্পীর গানের অ্যালবাম প্রকাশ শুরু করেন তিনি। একক, দ্বৈত ও মিক্সড মিলিয়ে প্রিন্স মাহমুদের ৪০তম অ্যালবাম 'নিমন্ত্রণ'।
প্রিন্স মাহমুদ খুলনা জেলায় জন্ম গ্রহণ করেন। ১৯৮৪ সালে সেন্ট জোসেফ্স উচ্চ বিদ্যালয়, খুলনা থেকে ম্যাট্রিক পাশ করেন। বাংলা বিষয়ে অনার্স ও মাস্টার্স পাশ করেন।
প্রিন্স মাহমুদ বর্তমানে গীতিকার, সঙ্গীত পরিচালক হিসেবে কাজ করছেন। তার সঙ্গীতের শুরু ছেলেবেলা থেকেই। অনেকটা আড়ালে,অগোচরে পরিবারের ইচ্ছার বাইরে গিয়েই তার গান শেখা এবং গান করা শুরু করেন তিনি। স্কুলে পড়ার সময় থেকেই ব্যান্ডের সাথে জড়িয়ে পড়েন তিনি। "দি ব্লুজ" নামের একটি ব্যান্ডের ভোকালিস্ট ছিলেন বেশ কিছু দিন। তারপর কলেজের গন্ডি পেরিয়ে শুরু করেন পুরো দমে কম্পোজিশন। গান কম্পোজিশনের পাশাপাশি তিনি গানও লেখা শুরু করেন। সঙ্গীতের ভুবনে প্রিন্সের এর পথ চলা শুরু হয় ৮০র দশকের একেবারে শেষ প্রান্তে এই "দি ব্লুজ" ব্যান্ড এর ভোকাল ও গিটারিস্ট হিসেবে। এরপর ৯০ দশকের শুরুতে প্রিন্স গঠন করেন ‘ফ্রম ওয়েস্ট’ নামক একটি ব্যান্ড যেখানে ব্যান্ড লিডার এবং মূল ভোকাল ছিলেন তিনিই। সেই ব্যান্ড এর আলোচিত একটি গান ছিল " রাজাকার আলবদর কিছুই রইবো নারে/উপরে দালাল ভিতরে চোর কিছুই হইবো নারে/সব রাজাকার ভাইসা যাইবো বঙ্গোপসাগরে" গানটি। ফ্রম ওয়েষ্ট এর প্রকাশিত প্রথম অ্যালবাম এর নাম ছিল 'সে কেমন মেয়ে'। ২০২৩ সালে তিনি হিমেল আশরাফের "প্রিয়তমা" চলচ্চিত্রে "ঈশ্বর" নামে একটি গানের সঙ্গীত পরিচালনা করেন, যেখানে তিনি সঙ্গীতশিল্পী রিয়াদের অভিষেক ঘটান।
</div>
</div>
স্বাদুপানির কুমির

স্বাদুপানির কুমির , (), (বৈজ্ঞানিক নাম: "Crocodylus palustris") হচ্ছে কুমির বর্গের একটি সরীসৃপ। এদের তুণ্ড প্রশস্ত, মাথার সম্মুখভাগ অবতল, চোখের সামনে কোনো খাঁজ থাকে না। প্রাপ্তবয়স্ক কুমিরের দৈর্ঘ্য ৩-৫ মিটার। বাংলাদেশের বন্যপ্রাণী আইনে এ প্রজাতিটি সংরক্ষিত।
অ্যাডাম মিলেন

অ্যাডাম ফ্রেজার মিলেন (; জন্ম: ১৩ এপ্রিল, ১৯৯২) পালমারস্টোন নর্থে জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য অ্যাডাম মিলেন ডানহাতে ফাস্ট-মিডিয়াম বোলিং করেন। এছাড়াও তিনি নিচের সারির ডানহাতি ব্যাটসম্যান হিসেবেও দলে ভূমিকা রাখছেন। ঘরোয়া ক্রিকেটে সেন্ট্রাল ডিস্ট্রিক্টস দলে খেলছেন।
২০০৯-১০ মৌসুমে ১৮ বছর বয়সে প্রথম-শ্রেণীর ক্রিকেটে অভিষেক ঘটে মিলেনের। উদ্বোধনী খেলার দ্বিতীয় বলেই উইকেট পান তিনি। খেলায় ক্যান্টারবারি দলের বিপক্ষে তার বোলিং পরিসংখ্যান ছিল ৪/৫২। ২০১০ সালের চ্যাম্পিয়ন্স লীগে সেন্ট্রাল ডিস্ট্রিক্টসের টুয়েন্টি২০ দলে তিনিও অন্তর্ভুক্ত হন। ঘরোয়া এইচআরভি কাপে তিনি কোন খেলায় অংশ নেননি। প্রতিযোগিতায় তিনি দুই খেলায় অংশ নিয়ে পেস বোলিংয়ে সকলকে আশ্চর্য্যান্বিত করেন।
ডিসেম্বর, ২০১০ সালে নিউজিল্যান্ডের টুয়েন্টি২০ ক্রিকেট দলে অভিষেক ঘটে তার। পাকিস্তানের বিপক্ষে তিনি শুধুমাত্র রানই দিয়ে যান। কিন্তু তার পেস বোলিংয়ের রান দেয়ার হার বেশি থাকায় ব্যাপক সমালোচিত হয়। আঘাতের কারণে প্রথম-শ্রেণীর ক্রিকেটে বাঁধাগ্রস্ত হয়। তারপরও জাতীয় দলে খেলার জন্য দৃঢ়চেতা মনোভাব ছিল তার। তিনি ঘণ্টা প্রতি ১৫০ কিলোমিটারেরও অধিক গতিবেগে বোলিংয়ে পারদর্শী। অতঃপর ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলে ঠাঁই হয়।
২০১৫ মৌসুমে ইংল্যান্ড সফরে নিউজিল্যান্ডের ওডিআই ও টুয়েন্টি২০ আন্তর্জাতিকে দলের অন্যতম সদস্য মনোনীত হন। কিন্তু আঘাতের কারণে তার পরিবর্তে মিচেল স্যান্টনার স্থলাভিষিক্ত হন।
২০১৫ সালের ক্রিকেট বিশ্বকাপে নিউজিল্যান্ড ক্রিকেট কর্তৃক ৩০-সদস্যের প্রাথমিক তালিকায় তিনিও অন্তর্ভুক্ত হন। পরবর্তীতে ৮ জানুয়ারি, ২০১৫ তারিখে নিউজিল্যান্ড ক্রিকেট কর্তৃপক্ষ তাদের নিয়ন্ত্রণাধীন নিউজিল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ঐ তালিকায় তিনিও অন্তর্ভুক্ত হন। কিন্তু, ২২ মার্চ হাঁটুর গোড়ালিতে আঘাতাপ্রাপ্তির ফলে অ্যাডাম মিলেন দল থেকে বাদ পড়েন। তার পরিবর্তে উদীয়মান ফাস্ট বোলার ম্যাট হেনরিকে অন্তর্ভুক্ত করা হয়।
আজিজুর রহমান আজিজ

"অন্য ব্যবহারের জন্য, দেখুন" আজিজুর রহমান (দ্ব্যর্থতা নিরসন)"।"
আজিজুর রহমান আজিজ (১৪ জানুয়ারি ১৯৪৪ ১০ – অক্টোবর ২০২৩) একজন বাংলাদেশী সাবেক সচিব, কবি, সাহিত্যিক, উপন্যাসিক, সুরকার, এবং গীতিকার ছিলেন। তিনি কবি খ্যাতিতেই বেশি পরিচিত ছিলেন, বিশেষ করে তিনি তার প্রজম্ন এবং বন্ধু, অণুসারী ও পরিচিত সম্প্রদায়ের মাঝে “এই শহরের জীবন্ত কবি” নামেই পরিচিত। তিনি ১৯৮০ সাল থেকে লেখালেখি করেছেন। তার প্রকাশিত বহু গল্প, কবিতা ও উপন্যাস, এবং গান পাঠক সমাজে অনেক জনপ্রিয়। তিনি বাংলাদেশ জাতীয় জাদুঘরের ট্রাস্টি বোর্ডের চেয়ারম্যান হিসেবে দায়িত্বে ছিলেন। এর পূর্বে তিনি তথ্য কমিশনের প্রধান তথ্য কমিশনার ছিলেন । সাহিত্যে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
আজিজুর রহমান ১৯৪৪ সালের ১০ই জানুয়ারি বাংলাদেশের মাদারীপুর জেলায় জন্মগ্রহণ করেন। তার বাবার নাম আব্দুল মান্নান এবং মায়ের নাম শিরিন জাহান।
আজিজুর রহমান আজিজ মাদারীপুরের কালামৃধা জিও উচ্চ বিদ্যালয় থেকে মেট্রিক্যুলেশন পাশ করেন এবং সরকারী রাজেন্দ্র কলেজ থেকে এন্ট্রান্স পাশ করেন। পরবর্তীতে তিনি মাদারীপুরের খাজা নাজিমউদ্দিন কলেজে পড়াশোনা করেন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যের উপরে স্নাতোকত্তোর ডিগ্রি লাভ করেন। এর কিছু বছর পরে তিনি যুক্তরাজ্যের কুইন ভিক্টোরিয়া বিশ্ববিদ্যালয় অফ ম্যানচেস্টারে পড়াশোনা করতে যান।
এ পর্যন্ত আজিজুর রহমান আজিজ ৬৫ গ্রন্থ; উপন্যাস, অসংখ্য কাব্যগ্রন্থ, শিশুতোষ গ্রন্থ লিখেছেন এবং তার লেখা নিয়ে চলচ্চিত্র হয়েছে। তিনি অনেক গান লিখেছেন, গান গেয়েছেন এবং গানে সুর দিয়েছেন ।
লেখক ও কথা সাহিত্যিক আজিজুর রহমান আজিজ এর উল্লেখযোগ্য উপন্যাসঃ
গল্পঃ "অরন্যে পাপ" (১৯৮৩, দোলন প্রকাশন, চট্টগ্রাম), "প্রজম্নের পদাবলী" (২০১৪), "মেঘের ঘরে বসত বাড়ি" (২০১৪)।
দরবেশ পাখি (১৯৯৮, অনন্যা) দ্বিতীয় সংস্করন সময় প্রকাশন, আজো স্বাধীনতার গল্প বলি (১৯৯১, সময়), অচিনদেশের অচিন কথা (১৯৯২, সময়), আকাশ অনন্ত অহনা-র ছড়া, পরীর রাজ্য করলো যারা জয়, মিথ্যে রাজার দেশে।
জলের মেয়ে- ইউনিভার্সিটি ফ্লিল্মস পূর্ন দৈর্ঘ্য চলচ্চিত্র প্রেম শুধু প্রেম- লেখকের অন্য প্রজাপতি উপন্যাস অবলম্বনে নির্মাণ করেছেন ইউনিভার্সিটি ফিল্মস লিঃ।
আজিজুর রহমান ৯ অক্টোবর ২০২৩ সালে ঢাকার মিরপুরের একটি বেসরকারি হাসপাতালে বার্ধক্যজনিত কারণে মৃত্যুবরণ করেন।
গ্রাহাম হিউজ

গ্রাহাম ডেভিড হিউজ (ইংরেজিতে: Graham David Hughes, জন্ম ১৯৭৯) একজন ব্রিটিশ অভিযাত্রী, চলচ্চিত্র নির্মাতা, টেলিভিশন উপস্থাপক এবং গিনেস বিশ্ব রেকর্ডধারী। হিউজ সফলভাবে বিশ্বের ১৯৩টি জাতিসংঘের সদস্য রাষ্ট্র ভ্রমণ করেছেন কোন ধরনের উড়োজাহাজে চড়া ছাড়াই বা আকাশপথে না গিয়েই। তিনি চার বছর ধরে এই অভিযান চালিয়েছিলেন এবং ২০১২ সালের নভেম্বরে তার এই অভিযান শেষ হয়। এই অভিযান চলাকালে হিউজ ন্যাশনাল জিওগ্রাফিক অ্যাডভেঞ্চার চ্যানেলে "গ্রাহাম’স ওয়ার্ল্ড" নামের একটি সাপ্তাহিক অনুষ্ঠানের উপস্থাপনা করতেন। এই অনুষ্ঠানে হিউজ পূর্বের সব বিশ্ব রেকর্ড ভেঙে আকাশপথে না গিয়েও পৃথিবীর সবগুলো দেশ ভ্রমণ অভিযানের বিভিন্ন বিষয় তুলে ধরেন।
দ্য ওডেসি এক্সপিডিশন গ্রাহাম হিউজের একটি অভিযান যার উদ্দেশ্য জাতিসংঘের প্রতিটি সদস্য রাষ্ট্রে পদার্পণ করা। হিউজ যুক্তরাজ্যের প্রতিটা দেশেই গিয়েছিলেন। হিউজ জাতিসংঘের সদস্য রাষ্ট্র ছাড়াও বেশ কিছু দেশ ও অঞ্চলে গিয়েছিলেন, যেমন- ভ্যাটিকান সিটি, ফিলিস্তিনের আংশিক স্বীকৃত রাষ্ট্রসমূহ, পশ্চিম সাহারা, কসোভো এবং তাইওয়ান। জাতিসংঘ সদস্য রাষ্ট্রসমূহ মিলিয়ে তিনি মোট ২০১টি দেশে ভ্রমণ করেছেন। তবে হিউজ উত্তর কোরিয়াতে যাননি। তার ভ্রমণ অভিযানের নিয়ম ছিল: আকাশপথে যাওয়া যাবে না, কোন ব্যক্তিগত পরিবহন ব্যবস্থা ব্যবহার করা যাবে না, কোন রাষ্ট্রের দূরবর্তী কোন অঞ্চল বা বিশেষ অঞ্চলে গিয়ে দেশটি ভ্রমণ করা হয়েছে বলে বিবেচনা করা যাবে না।
২০১২ সালের নভেম্বরের ২৬ তারিখে হিউজ তার অভিযান সমাপ্ত করেন দক্ষিণ সুদানে প্রবেশের মাধ্যমে। অভিযান শেষে তিনি তার শহর লিভারপুলে ফিরে যান।
গিনেস বিশ্ব রেকর্ড অবশ্য হিউজের রাশিয়ায় প্রবেশ করা নিয়ে অসন্তষ্ট ছিল। কারণ এটাই একমাত্র দেশ ছিল যেখানে হিউজ কোন স্বীকৃত সীমান্ত প্রবেশ পথ দিয়ে প্রবেশ করেননি। ২০১৩ সালের জানুয়ারিতে হিউজ সঠিকভাবে ভিসা গ্রহণ করে পুনরায় রাশিয়ায় যান। দ্য ওডেসি এক্সপিডিশনে হিউজেস দাতব্য সংস্থা ওয়াটারএইড-এর পক্ষে প্রচারণা চালান।
গ্রাহাম হিউজ এক বছরের মধ্যেই ১৩৩টি দেশে গণপরিবহন (বাস, ট্রেন, ট্রাম ইত্যাদি) ব্যবহার করে ভ্রমণ করার মাধ্যমে গিনেস বিশ্ব রেকর্ড অর্জন করেছেন। তিনি তার ৪ বছরব্যাপী অভিযানের প্রথম বছরেই এই স্বীকৃতি অর্জন করেন।
২০১৪ সালে গিনেস ওয়ার্ল্ড রেকর্ড নিশ্চিত করে যে, হিউজের “অভিযানটি ছিল সবচেয়ে কম সময়ে সব দেশে গণপরিবহন ব্যবহার করে ভ্রমণ অভিযান। এটির সত্যতা যাচাই করতে গিনেস বিশ্ব রেকর্ড দীর্ঘ সময়ে ব্যয় করেছে।“ গিনেস ওয়ার্ল্ড রেকর্ডের প্রধান মার্কো ফ্রিগেটি বলেন, “সাম্প্রতিককালে কোন রেকর্ড যাচাই করতে এতো সময় লাগেনি।“
হিউজ তার নিজের কোম্পানি হাইড্রা স্টুডিও থেকে বেশ কয়েকটি স্বল্প দৈর্ঘ্যের চলচ্চিত্র নির্মাণ করেছেন। ২০০৬ সালে তার একটি চলচ্চিত্র "লিভারপুল ৪৮ ঘণ্টা ফিল্ম চ্যলেঞ্জ" পুরস্কার পায়। ওয়ার্ল্ড চ্যালেঞ্জ এক্সপিডিশন্স নামক একটি ভ্রমণ পরিষেবাপ্রদানকারী প্রতিষ্ঠানের জন্য হিউজ কয়েকটি ভ্রমণ বিষয়ক ভিডিও তৈরি করেছেন। তিনি লিভারপুল-ভিত্তিক অনেক সঙ্গীতশিল্পী ও সঙ্গীত-প্রতিষ্ঠানের সাথে কাজ করেছেন। ইউটিউবে হিউজের 'ওয়ান সেকেন্ড এভরি কান্ট্রি' ভিডিওটি তুমুল জনপ্রিয় হয়। এটি কয়েক সেকেন্ডের মধ্যে প্রায় এক মিলিয়ন বার দেখা হয়। পরবর্তীকালে বিবিসি এবং সিবিএস এটি নিয়ে সংবাদও প্রচার করে। হিউজের বিশ্ব ভ্রমণ নিয়ে বাজফিড এবং এস্কুইয়ার ম্যাগাজিনে নিবন্ধ প্রকাশিত হয়েছে।
অ্যান্টন ডেভসিচ

অ্যান্টন পল ডেভসিচ (জন্ম: ২৮ সেপ্টেম্বর, ১৯৮৫) হ্যামিল্টনে জন্মগ্রহণকারী নিউজিল্যান্ডের বিশিষ্ট ক্রিকেটার। বামহাতি ব্যাটসম্যান হিসেবে নিউজিল্যান্ড ক্রিকেট দলে খেলছেন অ্যান্টন ডেভসিচ। পাশাপাশি দলের প্রয়োজনে বামহাতে অর্থোডক্স স্পিন বোলিং করে থাকেন। ঘরোয়া ক্রিকেটে নর্দার্ন ডিস্ট্রিক্টস নাইটস দলের প্রতিনিধিত্ব করছেন।
২০০৪ সালের আইসিসি অনূর্ধ্ব-১৯ ক্রিকেট বিশ্বকাপের পাঁচটি খেলায় নিউজিল্যান্ডের যুব দলের পক্ষে খেলেন। এক বছর পরেই ওতাগো’র বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি কোন উইকেট না পেলেও নয় নম্বরে ব্যাটিংয়ে নেমে ১৫ বাউন্ডারির সাহায্যে অপরাজিত ৯৪ রান সংগ্রহ করেন। ২০০৪-০৫ মৌসুমে তিনটি প্রথম-শ্রেণীর ক্রিকেটে অংশগ্রহণ করেন। কিন্তু পাঁচ ইনিংসের কোনটিতেই ৫০ রানের অধিক রান সংগ্রহ করতে ব্যর্থ হন তিনি। পরের বছর লিস্ট এ ও টুয়েন্টি২০ ক্রিকেটে অভিষেক ঘটলেও প্রথম একাদশে স্থান করে নিতে পারেননি।
২৯ অক্টোবর, ২০১৩ তারিখে বাংলাদেশ দলের বিপক্ষে একদিনের আন্তর্জাতিকে অভিষিক্ত হন তিনি। একই বছরের ৬ নভেম্বর তারিখে একই দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্য ছিলেন তিনি।
পারকি সমুদ্র সৈকত

পারকি সমুদ্র সৈকত বা পারকি সৈকত বাংলাদেশের চট্টগ্রাম শহর থেকে ২০ কিলোমিটার দক্ষিণে আনোয়ারা উপজেলায় অবস্থিত ১৩ কিলোমিটার দীর্ঘ সমুদ্র সৈকত। চট্টগ্রামের নেভাল একাডেমি কিংবা বিমানবন্দর এলাকা থেকে কর্ণফুলী নদী পেরোলেই পারকি চর পড়ে।
চট্টগ্রাম শহর থেকে “পারকি সৈকতের” দূরত্ব প্রায় ৩৫ কি.মি.। এটা মূলত কর্ণফুলী নদীর মোহনায় অবস্থিত। অর্থাৎ কর্ণফুলী নদীর মোহনার পশ্চিম তীরে পতেঙ্গা সমুদ্র সৈকত এবং পূর্ব-দক্ষিণ তীরে পারকী সমুদ্র সৈকত। পারকী একটি উপকূলীয় সমুদ্র সৈকত। এ সৈকত চট্টগ্রাম জেলার আনোয়ার থানায় অবস্থিত। বারাসত ইউনিয়ন পরিষদ ২০১৩ সাল থেকে সৈকতকে পর্যটন স্পট হিসাবে প্রতিষ্ঠার চেষ্টা করছে।
পারকী সমুদ্র সৈকতে যাওয়ার পথে দেখা মিলে অন্যরকম এক দৃশ্য। আঁকা বাকা পথ ধরে ছোট ছোট পাহাড়ের দেখা মিলে। চট্টগ্রাম ইউরিয়া ফার্টিলাইজার লিঃ (সিউএফল) এবং কাফকোর দৃশ্যও পর্যটকদের প্রাণ জুড়ায়। পারকী সৈকতে যাওয়ার পথে কর্ণফুলী নদীর উপর প্রমোদতরীর আদলে নির্মিত নতুন ঝুলন্ত ব্রীজ চোখে পড়ে। বীচে ঢুকার পথে সরু রাস্তার দুপাশে সারি সারি গাছ, সবুজ প্রান্তর আর মাছের ঘের দেখা যায়। সৈকতে কক্সবাজার সমুদ্র সৈকতের মতো অসংখ্য ঝাউ গাছ আর ঝাউবন রয়েছে।
পার্সোনাল এরিয়া নেটওয়ার্ক

পারসোনাল এরিয়া নেটওয়ার্ক (Personal Area Network) হচ্ছে ক্ষুদ্র পরিসরে সীমাবদ্ধ একধরনের নেটওয়ার্ক ।
কম্পিউটারের সাথে মোবাইল ফোন, টেলিফোন বা অন্যান্য ডিজিটাল ডিভাইসের মধ্যকার নেটওয়ার্ক একধরনের পারসোনাল এরিয়া নেটওয়ার্ক । শুধু কম্পিউটার নয়, দুইটি মোবাইল ফোনের মাঝে ব্লুটুথ দিয়ে ডাটা ট্রান্সফারের সময় যে নেটওয়ার্ক গঠিত হয় তাও পারসোনাল এরিয়া নেটওয়ার্ক (PAN) । তাই ক্ষুদ্র পরিসরে সীমাবদ্ধ একাধিক ডিজিটাল ডিভাইসের মধ্যকার নেটওয়ার্ককেই পারসোনাল এরিয়া নেটওয়ার্ক বলা যাবে ।
ডাটা ক্যাবল দিয়ে কানেকশন পারসোনাল এরিয়া নেটওয়ার্কের একটি সুন্দর উদাহরণ ।
পারসোনাল এরিয়া নেটওয়ার্ক তারযুক্ত বা তারবিহীন হতে পারে, তারবিহীন হলে তাকে ওয়্যারলেস পারসোনাল এরিয়া নেটওয়ার্ক (WPAN) বলা হয়, ব্লুটুথ (Bluetooth) ওয়্যারলেস পারসোনাল এরিয়া নেটওয়ার্কের একটি উদাহরণ । ওয়্যারলেস পারসোনাল এরিয়া নেটওয়ার্কের আরও কিছু উদাহরণ-
থিলান সামারাবীরা

থিলান থুসারা সামারাবীরা (; জন্ম: ২২ সেপ্টেম্বর, ১৯৭৬) কলম্বোয় জন্মগ্রহণকারী শ্রীলঙ্কান ক্রিকেটার। শ্রীলঙ্কা ক্রিকেট দলের পক্ষে আন্তর্জাতিক ক্রিকেট খেলছেন। ডানহাতে ব্যাটিংয়ে অভ্যস্ত থিলান সামারাবীরা কার্যকরী অফ-স্পিনার হিসেবেও দলে ভূমিকা রাখছেন। ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের প্রতিনিধিত্ব করেন।
সামারাবীরা অফ-স্পিনার হিসেবে খেলোয়াড়ী জীবন শুরু করলেও মুত্তিয়া মুরালিধরনের জন্য জাতীয় দলে সুযোগ পাচ্ছিলেন না। ১৯৯৮ সালে একদিনের আন্তর্জাতিকে খেলার সুযোগ পান। কিন্তু টেস্ট খেলার জন্য তাকে আগস্ট, ২০০১ সাল পর্যন্ত অপেক্ষা করতে হয়েছে। ভারত দলের বিপক্ষে অভিষেক টেস্টেই দূর্দান্ত সেঞ্চুরি করে সবাইকে অবাক করে দেন। তার অসামান্য ক্রীড়ানৈপুণ্যে শ্রীলঙ্কা শক্তিশালী ভারত দলের বিপক্ষে ২-১ ব্যবধানে টেস্ট সিরিজ জয় করে। পরবর্তী পাঁচ টেস্টে তিনি আরও দু’টি শতক করেন যার সবগুলোই নিজ মাঠ কলম্বোর সিংহলীজ স্পোর্টস ক্লাব মাঠে করেছিলেন।
এরফলে আন্তর্জাতিক ক্রিকেট অঙ্গনে তার অবস্থান পাকাপোক্ত হয় ও দলে মাঝারি সারির ব্যাটসম্যান হিসেবে অবসরগ্রহণকারী অরবিন্দ ডি সিলভা ও হাসান তিলকরত্নের শূন্যস্থান পূরণে সক্ষম হয়।
কিন্তু ইংল্যান্ড সফরে টেস্ট সিরিজে চার ইনিংসের কোনটিতেই দুই সংখ্যা গড়তে ব্যর্থ হওয়ায় দল থেকে বাদ পড়েন। এরপর তাকে শ্রীলঙ্কা এ দলের অধিনায়ক মনোনীত করা হয়। ব্রিসবেনে অস্ট্রেলিয়ার বিপক্ষে পুনরায় তাকে অন্তর্ভুক্ত করা হয়। উভয় ইনিংসে যথাক্রমে ১৩ ও ২০ রান সংগ্রহ করেন। ফলে তাকে রেখে কুমার সাঙ্গাকারাকে হোবার্ট টেস্টে নেয়া হয়। তারপর থেকেই দলে অনিয়মিত ছিলেন তিনি। ক্যান্ডিতে ইংল্যান্ড দলের বিপক্ষে অনুষ্ঠিত প্রথম টেস্টে তাকে ডাক দেয়া হয়।
২০১১ সালে সফরকারী অস্ট্রেলিয়ার বিপক্ষে দূর্বল খেলা উপহার দেয়ায় পাকিস্তান দলের বিপক্ষে অনুষ্ঠিত সিরিজে তাকে নেয়া হয়নি। দক্ষিণ আফ্রিকা সফরে তাকে দলের বাইরে রাখলেও শেষদিকে মাহেলা জয়াবর্ধনের হাঁটুর আঘাতপ্রাপ্তির কারণে তাকে অন্তর্ভুক্ত করা হয়। তিন টেস্ট সিরিজের দুইটিতে তিনি সেঞ্চুরি করেন। এরফলে আইসিসি প্লেয়ার র‌্যাঙ্কিংয়ে প্রথমবারের মতো শীর্ষ দশে অন্তর্ভুক্ত হন।
আরও পাঁচজন শ্রীলঙ্কান ক্রিকেটারের সাথে তিনিও লাহোর আক্রমণের শিকার হন। ৩ মার্চ, ২০০৯ তারিখে পাকিস্তান সফরে গাদ্দাফি স্টেডিয়ামে যাবার পথে তাদের বাসে আক্রমণ হয়। অন্যদের তুলনায় তিনি বেশি আহত হন। উরুতে আঘাত পাওয়ায় তাকে হাসপাতালে নিয়ে যাওয়া হয়। আক্রমণে দুইজন সাধারণ নাগরিক নিহত হন।
কলম্বোর আনন্দ কলেজে অধ্যয়ন করেন তিনি। ইরান্দাতি সামারাবীরা নাম্নী এক রমণীর পাণিগ্রহণ করেন। এ দম্পতির ওসুনি ও সিদ্ধা নাম্নী দুই কন্যা রয়েছে। ভাই দিলীপ সামারাবীরাও শ্রীলঙ্কার পক্ষে ১৯৯৩ থেকে ১৯৯৫ সাল পর্যন্ত টেস্ট ক্রিকেট খেলেছেন।
ইমরান ফরহাত

ইমরান ফরহাত (, জন্ম: ২০ মে ১৯৮২) একজন পাকিস্তানি আন্তর্জাতিক ক্রিকেটার; যিনি পাকিস্তান জাতীয় দলের হয়ে আন্তর্জাতিক অঙ্গণে উদ্বোধনী ব্যাটসম্যান হিসেবে ৩০টির উপরে টেস্ট এবং একদিনের আন্তর্জাতিক ম্যাচ খেলেছেন।
বারবারি

বারবারি গ্রুপ একটি ব্রিটিশ বিলাসী দ্রব্য উৎপাদনকারী প্রতিষ্ঠান। কোম্পানিটি বিলাসী কাপড়, ফ্যাশন সামগ্রী, সুগন্ধী, রোদ-চশমা এবং প্রসাধনী সামগ্রী তৈরি করে থাকে। প্রতিষ্ঠানটির তৈরি করা পণ্যসমূহের মধ্যে সবচেয়ে জনপ্রিয় এবং বিখ্যাত হল ছককাটা পশমী কাপড়। এছাড়া কোম্পানির প্রতিষ্ঠাতা থমাস বারবারি কর্তৃক নকশাকৃত ট্রেঞ্চ কোটও বেশ জনপ্রিয়। বারবারি বিশ্বের বিভিন্ন দেশে পণ্য বিক্রয় করে থাকে। রাণী দ্বিতীয় এলিজাবেথ এবং প্রিন্স অফ ওয়েলস বারবারিকে রাজকীয় সনদ প্রদান করেছে। বারবারি লন্ডন এক্সচেঞ্জ-এ তালিকাভুক্ত এবং এফটিএসই ১০০ ইনডেক্স-এর অন্যতম প্রতিষ্ঠান।
১৮৫৬ সালে ২১ বছর বয়সী থমাস বারবারি ইংল্যান্ডের হ্যাম্পশায়ারে প্রথম বারবারির একটি দোকান খোলেন। তখন অবশ্য দোকানের নাম বারবারি ছিল না। ১৮৭০ সাল নাগাদ পোশাকের দোকান হিসেবে বারবারি বেশ সুনাম অর্জন করে। ১৮৮০ সালে বারবারি একটি পানি-প্রতিরোধক পোশাক বাজারে নিয়ে আসে, এটিও জনপ্রিয়তা অর্জন করে। ক্রেতারা দোকানটির পোশাক এবং অন্যান্য সামগ্রীকে ‘বারবারি অফ লন্ডন’ নামে পরিচিত করে তোলে। এই নামটি এখনো বারবারির পুরনো পোশাকে দেখা যায়। ১৮৯১ সালে লন্ডনে হে মার্কেটে বারবারির দ্বিতীয় দোকান খোলা হয়।
১৯১১ রোল্ড অ্যামুন্ডসেন-এর জন্য বারবারি পোশাক সরবরাহ করে। রোল্ড বিশ্বের প্রথম দক্ষিণ-গোলার্ধগামী ব্যক্তি। এছাড়া আর্নেস্ট শ্যাকেলটন, যিনি ১৯১৪ সালে অ্যান্টার্কটিকা পাড়ি বেভার উদ্দেশ্যে একটি অভিযান পরিচালনা করেন, তিনিও বারবারির পোশাক ব্যবহার করেছিলেন। ১৯২৪ সালে মাউন্ট এভারেস্টজয়ী জর্জ ম্যালোরী এভারেস্ট থেকে অবতরণের সময় বারবারির জ্যাকেট ব্যবহার করেছিলেন। এসব কার্যক্রমের মাধ্যমে বারবারির পোশাকের প্রচারণা বৃদ্ধি পায়। বারবারি পরবর্তীতে বৈমানিকদের জন্যেও পোশাক তৈরি করে। কোম্পানিটি লন্ডন থেকে কেপ-টাউনে আকাশ পথে সবচেয়ে দ্রুতগামী ফ্লাইটের বৈমানিক ক্লাউসটন ও বেটি গ্রিনকে ১৯৩৭ সালে পৃষ্ঠপোষকতা করে।
১৯৭০ সালে ব্রিটেনের ফুটবল ফার্মগুলোর মধ্যেও বারবারির পোশাক জনপ্রিয় হয়ে উঠে। ১৯৯৮ সালে কোম্পানিটি তাদের ব্র্যান্ড নাম বারবারিস থেকে বারবারি নির্ধারণ করে। ২০০৬ সালে বারবারির নতুন প্রধান নির্বাহী অ্যাঙ্গেলা স্পেনের একটি পোশাক প্রতিষ্ঠান অধিগ্রহণের সিদ্ধান্ত নেয়। এর উদ্দেশ্যে ছিল বারবারির বাজার সম্প্রসারণ করা এবং ব্র্যান্ডকে ক্রেতাদের মাঝে আরো পরিচিত করে তোলা। এর জন্যে বারবারি কিছু খ্যাতনামা প্রতিষ্ঠান যেমন অ্যাপল ইনকর্পোরেটেড- এর সফলতার কৌশল থেকে শিক্ষা নেয়। ২০০৯ সালে বারবারির প্রধান ক্রিয়েটিভ অফিসার হন বেইলি। বারবারির তৎকালীন প্রধান নির্বাহী অ্যাঙ্গেলা সেসময় ব্রিটেনের সর্বাধিক আয়ের প্রধান নির্বাহী ছিলেন। নারী হিসেবে তিনিই প্রথম ব্রিটেনে এই সফলতা অর্জন করেন।
হলোসিন

হলোসিন ভূতাত্ত্বিক সময় অনুযায়ী একটি উপযুগ, যা প্লাইস্টোসিন শেষ হওয়ার পর শুরু হয় (বর্তমান সময় থেকে ১১,৭০০ বছর পূর্বে) এবং এখনো চলমান। এই উপযুগ Quaternary যুগের অন্তর্ভুক্ত। 'হলোসিন' শব্দটি এসেছে গ্রীক শব্দ ("holos" যার অর্থ সম্পূর্ণ) এবং ("kainos", যার অর্থ নতুন) থেকে, তাই হলোসিন বলতে বুঝায় "entirely recent" বা "সম্পূর্ণ নতুন"।
ইন্টারন্যাশনাল কমিশন অন স্ট্র্যাটিগ্রাফি এর মতে হলোসিন উপযুগ শুরু হয় আজ থেকে প্রায় ১১,৭০০ বছর পূর্বে। হলোসিন উপযুগ প্লাইস্টোসিন এবং last glacial period (last glacial period এর আঞ্চলিক নামসমূহঃ উত্তর আমেরিকায় the Wisconsinan, ইউরোপে the Weichselian, যুক্তরাজ্যে the Devensian, চিলিতে the Llanquihue, এবং নিউজিল্যান্ডে the Otiran) অনুসরণ করে আসে। জলবায়ু পরিবর্তনের উপর ভিত্তি করে হলোসিন উপযুগকে পাঁচটি ক্রনোজোন এ বিভক্ত করা হয়। এগুলো হচ্ছেঃ
"বিশেষ দ্রষ্টব্যঃ এখানে "ka" অর্থ codice_1 (non-calibrated C14 dates) "
জলবায়ুর ভিত্তিতে হলোসিনকে Hypsithermal এবং Neoglacial-এ ভাগ করা হয় যা ইউরোপীয় সভ্যতায় ব্রোঞ্জ যুগের সাথে মিলে যায়। কিছু বিদ্বান এর মতে Anthropocene নামে একটি তৃতীয় ভাগ আছে যা ১৮ শতাব্দীতে শুরু হয়।
টেকটনিক প্লেট জনিত মহাদেশীয় গতি মাত্র ১০,০০০ বছরে এক কিলোমিটারের কম। হলোসিনের প্রাথমিক ধাপে বরফ গলার কারণে পৃথিবীর সমুদ্রপৃষ্ঠ প্রায় উপরে উঠে। এখনো পৃথিবীর অনেক স্থানে উত্থান-পতন ঘটছে।
তুলনামূলক ক্ষুদ্র পরিসরের হলোসিনে উদ্ভিদ ও প্রাণী খুব বেশি বিকশিত হয় নি। তবে এদের বিস্তৃতিতে ব্যাপক পরিবর্তন এসেছে। বিপুল সংখ্যক প্রাণী যাদের মধ্যে রয়েছে ম্যামথ, Mastodon, Saber-toothed cat ("Smilodon","Homotherium") এবং Giant sloth প্লাইস্টোসিনের শেষ ভাগে এবং হলোসিনের শুরুর দিকে বিলুপ্ত হয়ে যায়। বিশেষত উত্তর আমেরিকায় এমন সমস্ত প্রাণী বিলুপ্ত হয়ে যায় যারা অন্যান্য অঞ্চলে টিকে আছে (যেমন- ঘোড়া, উট)। আমেরিকান Megafauna-এর বিলুপ্তির কারণ হিসেবে Amerindian-এর পূর্বপুরুষের আগমনকে দায়ী করা হলেও অধিকাংশ বিজ্ঞানী জলবায়ু পরিবর্তনকেও দায়ী করেন।
ইউরোপে Mesolithic যুগের সাথেই হলোসিন উপযুগ শুরু হলেও Anatolia এবং মধ্যপ্রাচ্যে Mesolithic এর পরিবর্তে নব্য প্রস্তর যুগ এবং Epipaleolithic এর সূচনাকালে হলোসিন শুরু হয় বলে ধারণা করা হয়। এসময়ের সংস্কৃতিগুলো হচ্ছেঃ Hamburgian, Federmesser এবং Natufian culture; এই সময়েই পৃথিবীর সর্বাধিক প্রাচীন আবাসস্থল যেগুলো এখনো টিকে আছে সেগুলো প্রতিষ্ঠিত হয়, উদাহরণস্বরূপঃ মধ্যপ্রাচ্যের Jericho এবং বিভিন্ন স্থানে proto-religion অস্তিত্বের প্রমাণ পাওয়া যায়, যেমন খ্রিস্টপূর্ব ৯ সহস্রাব্দের আগে থেকে Göbekli Tepe।
উভয় বৈশিষ্ট্যই aceramic Neolithic (Pre-Pottery Neolithic A এবং Pre-Pottery Neolithic B) এবং pottery Neolithic অনুসরণ করে। হলোসিনের পরবর্তী ধাপে ধনুক এবং তীরের উন্নতি হয়েছিল যা উত্তর আমেরিকার রণকৌশল পালটে দেয়। Oregon এবং ওয়াশিংটনে বর্শা নিক্ষেপকারী হয়ে ওঠে তীরন্দাজ(তীর নিক্ষেপকারী), আক্রমণ প্রতিরোধী ব্যবস্থায় গ্রাম নির্মাণ আসলে বেড়ে চলা যুদ্ধ-সংঘর্ষের প্রমাণ দেয় যার ফলে ব্যক্তিগত পর্যায়ে শিকারে যাওয়ার বদলে নিরাপত্তার স্বার্থে দলবদ্ধভাবে শিকারে যাওয়ার প্রথা চালু হয়।
হলোসিন উপযুগে সংঘটিত অসংখ্য মহাজাগতিক ঘটনার প্রমাণ রয়েছে ইউরোপে, রাশিয়ায় এবং ভারত মহাসাগরে, সাইবেরিয়ার দূরতম প্রান্তে। সাইবেরিয়া ১৯০৮ সালে Tunguska Event এর-ও সাক্ষী।
২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক ১০ ডিসেম্বর, ২০১৪ থেকে ২৮ জানুয়ারি, ২০১৫ তারিখ পর্যন্ত দক্ষিণ আফ্রিকা সফর করে। সফরে দলটি তিনটি টুয়েন্টি২০ আন্তর্জাতিক, তিনটি টেস্ট ও পাঁচটি একদিনের আন্তর্জাতিকে দক্ষিণ আফ্রিকা ক্রিকেট দলের বিরুদ্ধে প্রতিদ্বন্দ্বিতায় অবতীর্ণ হয়। টেস্ট সিরিজে ২-০ ব্যবধানে বিজয়ী হয়ে দক্ষিণ আফ্রিকা টেস্ট র‌্যাঙ্কিংয়ে প্রথম স্থানে চলে যায়।
দ্বিতীয় টুয়েন্টি২০ আন্তর্জাতিকে ওয়েস্ট ইন্ডিজ প্রতিপক্ষের গড়া রানকে তাড়া করে নতুন বিশ্বরেকর্ড গড়ে। দ্বিতীয় ওডিআইয়ে এবি ডি ভিলিয়ার্স দ্রুততম অর্ধ-শতক করেন মাত্র ১৬ বল মোকাবেলা করে। এছাড়াও তিনি একদিনের আন্তর্জাতিকের ইতিহাসে দ্রুততম শতক করেন মাত্র ৩১ বলে। ঐ খেলায় দক্ষিণ আফ্রিকা ৫০-ওভারের খেলায় তাদের সর্বোচ্চ রান তোলে। খেলায় দক্ষিণ আফ্রিকা ৪-১ ব্যবধানে ওডিআই সিরিজ জয় করে।
১৯৯৮ কমনওয়েলথ গেমসে ক্রিকেট

১৯৯৮ কমনওয়েলথ গেমসে ক্রিকেট অদ্যাবধি কমনওয়েলথ গেমসের আসরে প্রথমবারের মতো ও একবারমাত্র অন্তর্ভুক্ত হয়েছে। মালয়েশিয়ায় অনুষ্ঠিত কমনওয়েলথ গেমসের এ আসরে ৫০ ওভারের খেলাগুলো লিস্ট এ ক্রিকেটের মর্যাদা পায়। কিন্তু এ খেলাগুলো পূর্ণাঙ্গ একদিনের আন্তর্জাতিকের মর্যাদাসম্পন্ন নয়। ক্যারিবীয় দ্বীপপুঞ্জ থেকে সম্মিলিতভাবে ওয়েস্ট ইন্ডিজ দল হিসেবে অংশ নেয়নি। বড়দের প্রতিযোগিতায় এন্টিগুয়া ও বার্বুদা দল প্রথমবারের মতো অংশ নেয়। উত্তর আয়ারল্যান্ডেরও একই অবস্থা। কারণ, আইরিশ ক্রিকেট সচরাচর সমগ্র দ্বীপপুঞ্জ থেকে আয়ারল্যান্ড ক্রিকেট দল নামে প্রতিদ্বন্দ্বিতা করে।
স্বর্ণপদক বিজয়ী দক্ষিণ আফ্রিকা দল পূর্ণাঙ্গ শক্তিধর দল প্রেরণ না করলেও টেস্ট দলের নিয়মিত সদস্য শন পোলক, জ্যাক ক্যালিস, মাখায়া এনটিনি, মার্ক বাউচার ও হার্শেল গিবসকে দলে অন্তর্ভুক্ত করে।
সর্বমোট ষোলটি দল প্রতিযোগিতায় অংশ নেয়। তন্মধ্যে তৎকালীন নয়টি টেস্টভূক্ত দেশের মধ্যে সাতটি দল যোগদান করে। ইংল্যান্ড কাউন্টি চ্যাম্পিয়নশীপের কারণে দল প্রেরণ করেনি। অস্ট্রেলিয়া ও নিউজিল্যান্ড উচ্চমানের দল প্রেরণ করে। ভারত ও পাকিস্তান ১৯৯৮ সালে সাহারা কাপের কারণে দূর্বল দল প্রেরণ করে।
কুয়ালালামপুরের ছয়টি মাঠে খেলাগুলো অনুষ্ঠিত হয়। শীর্ষবাছাই অনুযায়ী ১৬ দলকে চারটি গ্রুপে বিভক্ত করা হয়। প্রত্যেক দল অন্য তিন দলের বিপক্ষে প্রতিদ্বন্দ্বিতা করে। খেলাগুলো ৯-১৫ সেপ্টেম্বরের মধ্যে শেষ হয়। বিজয়ী দল দুই পয়েন্ট, ফলাফল না এলে এক পয়েন্ট ও পরাজয়বরণ করলে কোন পয়েন্ট পাবে না। প্রত্যেক গ্রুপের শীর্ষ দল নক-আউট পর্বের অংশ হিসেবে সেমি-ফাইনাল খেলবে। অতঃপর ফাইনালে খেলবে। পাশাপাশি সেমি-ফাইনালে পরাজয়বরণকারী দল তৃতীয় স্থান নির্ধারণী খেলায় অংশ নিবে। সমান পয়েন্ট অর্জনকারী দলগুলোকে নেট রান রেটের মাধ্যমে নির্ধারণ করা হবে।
গ্রুপ পর্বের সকল খেলায় জয়ী হয়ে শ্রীলঙ্কা দল সেমি-ফাইনালে খেলার যোগ্যতা অর্জন করে। মালয়েশিয়ার বিপক্ষে ৭ উইকেটে, জামাইকার বিপক্ষে ৬৭ রানে ও জিম্বাবুয়ের বিপক্ষে নাটকীয়ভাবে ১ উইকেটে জয় পায় শ্রীলঙ্কা দল।
গ্রুপের অন্য খেলায় জিম্বাবুয়ে জামাইকাকে ৪ উইকেটে ও মালয়েশিয়াকে ২২১ রানের বিরাট ব্যবধানে হারায়। নামমাত্র খেলায় জামাইকা মালয়েশিয়াকে ৬ উইকেটে পরাভূত করে।
সেমি-ফাইনালে অস্ট্রেলিয়ার কাছে বিভীষিকাময় পরাজয়ের পর নিউজিল্যান্ড উঠে দাঁড়ায়। তৃতীয় স্থান নির্ধারণী খেলায় শ্রীলঙ্কাকে তারা ৫১ রানে পরাজিত করে। ক্রিস হ্যারিসের অপরাজিত ৫৬ ও নাথান অ্যাসলে’র ৫৬ রানের কল্যাণে দলটি ২১২/৭ তুলে। তন্মধ্যে তারা তিনটি রান-আউটের শিকার হয়। এ রানের জবাবে শ্রীলঙ্কা দল এক পর্যায়ে ৭৭/৭ হয়। অষ্টম উইকেট জুটিতে পেরেরা’র অনবদ্য ৪৫ রানের কল্যাণে রুখে দাঁড়ানোর চেষ্টা চালালেও ১৬১ রানে অল-আউট হয়।
জাতিসংঘ আরবি ভাষা দিবস

জাতিসংঘ আরবি ভাষা দিবস প্রতি বছর ১৮ই ডিসেম্বর পালিত হয়ে থাকে। ২০১০ খ্রিষ্টাব্দে জাতিসংঘ সাধারণ পরিষদের ৩১৯০ নং সিদ্ধান্ত অনুযায়ী এই দিনে বিশ্ব আরবি ভাষা দিবস উদযাপনের সিদ্ধান্ত নেওয়া হয়, কারণ ১৯৭৩ খ্রিষ্টাব্দের এই দিনে জাতিসংঘের আনুষ্ঠানিক ভাষা এবং জাতিসংঘের দাপ্তরিক কার্যক্রম সমূহের ব্যবহারিক ভাষা হিসেবে গৃহীত হয়। যা সৌদি আরব ও মরোক্কো সরকারের "ইউনেস্কোর ১৯০ তম কার্যকরী নির্বাহী অধিবেশন" এ প্রস্তাবের পর গৃহীত হয়।
লোনা পানির কুমির

লোনা পানির কুমির (বৈজ্ঞানিক নাম: "Crocodylus porosus"), হচ্ছে পৃথিবীর জীবন্ত সরীসৃপদের মধ্যে সবচেয়ে বড়। এরা উপকূলীয় এলাকার অল্প লবণাক্ত জল ও নদীতে বসবাস করে। উপকূলীয় এলাকার ম্যানগ্রোভ জলাভূমিও এরা বাস করতে পারে। বাংলাদেশের বন্যপ্রাণী আইনে এ প্রজাতিটি সংরক্ষিত।